Oʻzbekiston SSJ Davlat geologiya va mineral resurslar qoʻmitasini tashkil etish toʻgʻrisida
(resolution, 2004-03-25)

Oʻzbekiston SSJning mustaqilligi toʻgʻrisidagi Deklaratsiyaga va “Oʻzbekiston SSJda mulkchilik toʻgʻrisida”gi Qonunga amal qilib, jumhuriyatda geologiya tarmogʻining geologiya-qidiruv, ilmiy-tadqiqot va tajriba-konstruktorlik ishlarini boshqarishning kompleks tizimini yaratish maqsadida hamda Oʻzbekiston SSJ Prezidentining 1991-yil 12-fevraldagi Farmonini bajarish yuzasidan Vazirlar Mahkamasi qaror qiladi: 1. Oʻzbekiston SSJ Davlat geologiya va mineral resurslar qoʻmitasi markaziy apparatining tuzilishi ilovaga muvofiq tasdiqlansin. Davlat qoʻmitasi apparati xodimlarining soni 110 kishidan (xizmat koʻrsatuvchi xodimlar sonini xisobga olmagan holda) iborat qilib belgilansin, ular Qoʻmita bilan oʻz munosabatlarini shartnoma asoslarida yoʻlga qoʻyuvchi uning tasarrufidagi korxonalar va tashkilotlarning ajratmalari hisobiga saqlansin. Oʻzbekiston Respublikasi Davlat geologiya qoʻmitasiga raisning 3 nafar oʻrinbosari, shu jumladan, bir nafar birinchi oʻrinbosari va 7 kishidan iborat tarkibda hayʼat boʻlishiga ruxsat etilsin. 2. Oʻz faoliyatini xoʻjalik hisobi asosida amalga oshiruvchi Oʻzbekiston SSJ Davlat geologiya va mineral resurslar qoʻmitasiga quyidagi huquqlar berilsin: jumhuriyat hududini geologik jihatdan kompleks oʻrganish, xalq xoʻjaligi ehtiyojlarini oʻrganilgan mineral xomashyo zaxiralari bilan taʼminlash bilan bogʻliq barcha masalalarni mustaqil olib borish va hal qilish foydali qazilmalarni qazib olish va qayta ishlashni amalga oshirish, oʻziga topshirilgan masalalar boʻyicha SSJI va jumhuriyatning barcha davlat organlarida, shuningdek chet ellarda jumhuriyat manfaatlarini ifodalash; mineral resurslardan foydalanishni nazorat qilish; jumhuriyat hududida geologiya tarmogʻining tashkilotlari va korxonalarida barpo etilgan mol-mulkka egalik qilish, undan foydalanish va ishlatish. 3. Oʻzbekiston SSJ Davlat geologiya va mineral resurslar qoʻmitasining oʻz tasarrufiga kiruvchi masalalar boʻyicha aktlari jumhuriyat hududida ish olib boruvchi barcha vazirliklar, idoralar va korxonalar uchun, ularning idoraviy boʻysunishidan qatʼi nazar, majburiy hisoblansin. 4. Oʻzbekiston SSJ Davlat geologiya va mineral resurslar qoʻmitasi toʻgʻrisidagi ilova qilinayotgan Nizom tasdiqlansin. 5. OʻzSSJ Iqtisodiyot qoʻmitasi, OʻzSSJ Moddiy-texnika taʼminoti davlat-kooperativ qoʻmitasi, OʻzSSJ Moliya vazirligi Oʻzbekiston SSJ Davlat geologiya va mineral resurslar qoʻmitasi tashkil etilganligi munosabati bilan reja va budjet (ishlab chiqarish, kapital qurilish, moliyaviy taʼminlash, moddiy-texnikaviy taʼminlash va boshqalar) koʻrsatkichlariga tegishli oʻzgartishlar kiritsinlar. Rahbariyat Huquqiy boʻlim Birinchi boʻlim Nazorat-taftish boʻlimi Mineral xomashyo bazasini istiqbolli rivojlantirish boʻlimi Mineral resurslardan foydalanishni nazorat qilish boʻlimi Geologiya boʻlimi Gidrogeologiya va noruda xomashyo boʻlimi Geologiya nazorati va geoekologiya boʻlimi Ishlab chiqarish-texnika boʻlimi Energomexanika boʻlimi Kapital qurilish boʻlimi Moddiy-texnika taminoti boʻlimi Ijtimoiy sohani va savdoni rivojlantirish boʻlimi Foydali qazilmalarni qazish boʻlimi Bozor munosabatlarini hamda xoʻjalik mexanizmini shakllantirish va rivojlantirish boʻlimi Reja-moliya boʻlimi Buxgalteriya hisobi va hisoboti boʻlimi Kadrlar boʻlimi Tashqi iqtisodiy aloqalar boʻlimi Ishlar Boshqarmasi